Elvar Örn Þormar er framkvæmdastjóri Reon sem kaupir nýja félagið sem fær nafnið Koikoi , en ekki er stefnt að því að sameina félögin . Aðsend mynd Hugbúnaðarfyrirtækið Reon ehf. hefur keypt allt hlutafé í ráðgjafafyrirtækinu Vínber ( Vínviður ehf. ) , sem sérhæfir sig í vefverslunum og markaðssetningu á netinu . Nafni félagsins hefur jafnframt verið breytt í Koikoi ehf. og mun starfa undir nýju vörumerki en ekki er stefnt á að félögin verði sameinuð . Koikoi stefnir á að verða þekkingarfyrirtæki af nýrri tegund , sérhæft í ráðgjöf og sölu á vörum og þjónustu á netinu , en yrirtækið er samstarfsaðili Shopify vefverslanakerfisins og Klaviyo tölvupóst sölukerfisins . Hörður Ellert Ólafsson hefur verið ráðinn framkvæmdastjóri félagsins . Hann lærði frumkvöðlafræði og fyrirtækjaþróun í Kaospilot skólanum í Danmörku , með áherslu á stafræna sölu og markaðssetningu , ásamt því að hafa diplóma í stafrænni markaðssetningu frá Háskólanum í Reykjavík . Hörður hefur áður komið að stofnun og rekstri fyrirtækja , þar á meðal Inhouse , Nostra veitingahúss , Mótherja og Syndis . „ Í grunninn þá sérhæfum við okkur í að hjálpa fyrirtækjum að vaxa , hvort sem þau eru að taka sín fyrstu skref í stafrænni vegferð , að breyta / skipta um sölukerfi eða í verkefnum til að besta markaðs - og sölustefnur sínar , “ segir Hörður Ellert . „ Til þess nýtum við þekkingu okkar og reynslu í uppsetningum á vefverslunum og stefnumótun í stafrænni markaðssetningu . ” . Einar Thor var einn af lykilráðgjöfum Vínbers og mun hann stýra ráðgjafateymi Koikoi . Einar er með A.P. gráðu í alþjóðlegri sölu og markaðsfræði með áherslu á frumkvöðlafræði frá Niels Brock ásamt því að hafa diplóma í stafrænni markaðssetningu frá Háskólanum í Reykjavík og altMBA frá Seth Godin . Einar starfaði áður sem verkefnisstjóri í markaðsdeild Festi og hefur umfangsmikla reynslu af markaðssetningu á netinu og stýringu á stærri vefverkefnum fyrir fyrirtækjasamstæðu Festi , ( Elko , Krónan , Nóatún , Intersport ) og þar áður yfir stafrænum markaðsmálum auglýsingastofunnar Expo hluti af Norvík . „ Fyrirtæki í dag þurfa að setja sér háleitari markmið þegar það kemur að því að markaðsetja og selja vörur á netinu og veita betri upplifun fyrir viðskiptavina sína , ” segir Einar . „ Það sem fyrirtæki skortir er hraði og þor til til að gera tilraunir á sínum eigin miðlum . Fyrirtæki almennt hafa slæma yfirsýn yfir hvaða hlutir eru að virka og ættu að vera virkari í að láta gögn leiða sig áfram í ákvörðunartöku . “ Reon er eins og áður segir hugbúnaðarfyrirtæki sem sérhæfir sig í stafrænni vöruþróun og segir Elvar Örn Þormar , framkvæmdastjóri Reon , kaupin vera lið í stefnu félagsins að styrkja þekkingargrunn sinn og hafa aðgang að sérfræðingum sem eru fremstir á sínu sviði í sífellt vaxandi heimi netsölu . „ Breytt eignarhald og samstarf á milli Koikoi og Reon gerir okkur kleift að þjónusta viðskiptavini okkar betur , útfæra sérlausnir sem áður voru einungis í boði fyrir stórfyrirtæki og á sama tíma mæta þörf sem við höfum orðið vör við á markaðnum , ” segir Elvar .